Publication: Magyar Közlöny
Issue: MK-2008-68 (Year: 2008, Number: 68)
Era: 2004-2010
Section: Az 59/2008. (IV. 29.) FVM rendelet szerint az adatlapot minden olyan mezõgazdasági tevékenységet folytatónak ki
Paragraph Index: 722

Az 59/2008. (IV. 29.) FVM rendelet szerint az adatlapot minden olyan mezõgazdasági tevékenységet folytatónak ki kell töltenie, akinél szervestrágya keletkezik, illetve szervestrágyát használ fel. A kitöltött adatlapot minden évben a tárgyidõszakot követõ december 31-ig kell beküldeni a területileg illetékes talajvédelmi hatósághoz. Az 1. táblázatot minden adatszolgáltatásra kötelezett gazdálkodónak ki kell töltenie. Ezen felül az állattartást végzõknek a 2.1., 2.2., 2.3. táblázatokat, ha legeltetést folytat a 3.1. táblázatot, ha a trágyát nem saját területén hasznosítja, vagy trágyát vesz át felhasználásra akkor a 3.3. táblázatot kell kitöltenie. A növénytermesztést folytató gazdálkodónak a 3.2. és a 3.3. táblázatokat kell kitöltenie. Az adatlapokon a tárgyév utolsó napján érvényes adatokat kell közölni, amelyek a valós helyzetnek megfelelõek, illetve a tevékenységgel kapcsolatos dokumentumokban, okmányokban szereplõ adatokkal megegyezõk. Az adatlapokon közölt adatok valódiságáért az adatszolgáltató felelõs. A területileg (telephely szerint) illetékes Mezõgazdasági Szakigazgatási Hivatal megyei Növény- és Talajvédelmi Igazgatóságai (a továbbiakban: MGSZH NTI), illetve környezetvédelmi, természetvédelmi és vízügyi felügyelõségek az adatszolgáltatásban foglaltakat ellenõrizhetik. Ennek során az adatszolgáltatásban foglaltakat igazoló, alátámasztó dokumentumokat – az ellenõrzést végzõ kérésére – be kell mutatni. A hatóság felszólítására az esetleges hiányokat pótolni kell. Az adatgyûjtés jogszabály alapján elrendelt hatósági célú adatgyûjtésnek minõsül. Kérünk minden egyes lapot dátummal és cégszerû aláírással ellátni! Valótlan adatok közlése, az adatszolgáltatás megtagadása és a késedelmes adatszolgáltatás a hatályos jogszabályok szerint bírság kiszabását vonja maga után! Az adatszolgáltatáshoz szükséges adatlapok beszerezhetõk a megyei MGSZH NTI-nél, a falugazdászoknál és a hatósági állatorvosoknál, vagy letölthetõk a Földmûvelésügyi és Vidékfejlesztési Minisztérium (www.fvm.hu), a Környezetvédelmi és Vízügyi Minisztérium (www.kvvm.hu), valamint az MGSZH NTI-k (www.ontsz.hu) hivatalos honlapjáról. Az egyes adatlapokon, ha valamely adat esetében a rendelkezésre álló hely kevésnek bizonyul, szükség szerinti számban ugyanazon lap másolata szolgál pótlapként. Az adatlapokat – az esetleg szükségessé váló pótlapokat is figyelembe véve – egy adatszolgáltatás keretében folyamatos oldalszámmal kell ellátni. Részletes kitöltési útmutató

Source: https://magyarkozlony.hu/hivatalos-lapok/a6a56e689a3323c04095ea2ea2fb678a725ad8b6/dokumentumok/ba393d9d48d0033b08489f52d2630f897e55a614/letoltes